Модул
Съдържание
Индекс 🔎︎

# Редактиране на криви

Сегментите от криви имат по две опорни точки в краищата си и две контролни точки, или манипулатори. Контролните отсечки свързат контролните точки с опорните възли. Можете да променяте формата на кривата, като преобразувате опорни възли в друг вид или като плъзгате манипулаторите.

Освен това можете да променяте свойствата на линията, като я изберете и после изберете Форматиране - Линия.

За да видите възлите и контролните точки на крива линия, изберете я и щракнете върху иконата Възли в лентата Рисунка. Опорните възли са представени с квадратчета, а контролните точки – с кръгчета. Контролните точки може да застъпват възлите.

### За да нагласите сегмент от крива линия

1. Изберете крива линия и щракнете върху иконата Възли в лентата Рисунка.

2. Направете едно от следните неща:

- Плъзнете някой от възлите, за да преоразмерите линията. Ако възелът е застъпен от контролна точка, плъзнете я настрана, така че да видите възела, след което плъзнете самия възел.

- Плъзнете контролна точка. Кривата ще се извие в съответната посока.

### За да разделите крива линия:

Можете да разделяте само крива линия с три или повече възела.

1. Изберете крива линия и щракнете върху иконата Възли в лентата Рисунка.

2. Изберете възел, след което щракнете върху иконата Разделяне на крива в лентата Редактиране по възли.

### За да създадете затворена фигура:

1. Изберете крива линия и щракнете върху иконата Възли в лентата Рисунка.

2. Щракнете върху иконата Затваряне на крива на Безие в лентата Редактиране по възли.

### За да преобразувате възел от крива линия:

1. Изберете крива линия и щракнете върху иконата Възли в лентата Рисунка.

2. Щракнете върху възела, който желаете да преобразувате, и направете едно от следните неща:

- За да получите гладък възел, щракнете върху иконата Гладък преход в лентата Редактиране по възли.

- За да получите симетричен възел, щракнете върху иконата Симетричен преход в лентата Редактиране по възли.

- За да получите ъглов възел, щракнете върху иконата Ъглов възел в лентата Редактиране по възли.

### За да добавите възел:

1. Изберете крива линия и щракнете върху иконата Възли в лентата Рисунка.

2. Щракнете върху иконата Вмъкване на възли в лентата Редактиране по възли.

3. Щракнете върху линията, където искате да добавите възела, и плъзнете леко.

Ако възелът няма контролна точка, изберете го и щракнете върху иконата Преобразуване в крива в лентата Редактиране по възли.

### За да изтриете възел:

1. Изберете крива линия и щракнете върху иконата Възли в лентата Рисунка.

2. Изберете възела, който желаете да изтриете.

3. Щракнете върху иконата Изтриване на възли в лентата Редактиране по възли.

Теми, свързани с показаната

Лента Редактиране по възли

Чертане на криви

Преобразуване на растерни изображения във векторни

Преобразуване на двуизмерни обекти в криви, многоъгълници и триизмерни обекти

Преобразуване на знаци от текст в графични обекти